Iz chöit dir drü mau ratä was mir hüt gester hei gmacht. Jaa, es isch ändlech mau Zyt worde für ne freiä Tag. Es isch irgend so ä Fiirtag. Mir hei di Zyt grad usgnützt zum mau übere riiiise riiiise Märit z loufä.(Öpe so gross wi d Innestadt Bärn) Me cha sech nid vorstellä wi vil Tüächer, Schuä, Chleider, Ässware, Tees, Elektrogrät, Hushaltsgrät, Frücht, Wärchzüg etc. es dört het. Hunderti chliini Ständ, unzähligi schmaali Gässli. Hunderti vo Arbeiter wo Meter höch gstapleti Matrazene,  Bläch, Fässli und weiss nid was aues umäträgä. Überau Bössli und Outos wo me muäss uswiiche. Vil Bättler und Chinder wo uf dr Strass hocke . Dr ganz Stoub wo immer wider ufgwirblet wird. Und au paar Meter ä andere Stand wo sie im ihnärüäfä und zumene Teeli iladä. Es isch würkli überwäutigend. Und wis haut so isch i denä Länder. Me muäss für immer wider dr Priis verhandle. Das hei mir aber scho rächt guät im Griff.